Virallinen lehti nro C 050 , 22/02/1999 s. 0121



KIRJALLINEN KYSYMYS E-1962/98 esittäjä(t): Luciano Vecchi (PSE) komissiolle (30. kesäkuuta 1998) Aihe: Ulkoisen kehitysyhteistyön hallinnointia hoitavat yksiköt Viittaan 27. tammikuuta 1998 esittämääni suulliseen kysymykseen (H-98/98(1)) ja Peter Cramptonin maaliskuussa 1998 esittämään kirjalliseen kysymykseen (E-1122/98(2)), joka koski komission yksiköiden uudelleenjärjestelyä ulkoisen kehitysyhteistyön hallinnoinnin osalta. Tahtoisin saada lisäselvityksiä yleisten palvelujen yksikön vaikutuksesta kansalaisjärjestöille myönnettävään rahoitukseen. Komissiolta pyydetään vastausta seuraaviin kysymyksiin: 1. Mihin yleisten palvelujen yksikkö sijoitetaan ja milloin se aloittaa toimintansa? 2. Onko odotettavissa, että ulkosuhteita hoitavien pääosastojen henkilöstöä pienennetään yleisten palvelujen yksikön perustamisen vuoksi? 3. Kansalaisjärjestöille myönnettävään rahoitukseen liittyen: a) Minkälainen vaikutus yleisten palvelujen yksikön perustamisella on hallinnointiin, joka koskee yhteisön osallistumista kansalaisjärjestöjen toteuttamien toimien rahoitukseen (budjettikohta B7-6000), ja PO VIII B/2:n rakenteeseen? b) Muutetaanko hakemusten tekemistä ja arviointikertomuksia koskevia hallinnollisia menettelyjä ja, jos muutetaan, millä tavalla? c) Yhdenmukaistetaanko yleisten palvelujen yksikön myötä sellaisiin ohjelmiin, joissa on mukana kansalaisjärjestöjä, sovellettavia menettelyjä eri budjettikohtien osalta? Komission jäsenen João de Deus Pinheironkomission puolesta antama vastaus (17. heinäkuuta 1998) 1. Yhteisön ulkopuolisiin maihin suunnattua yhteisön apua hallinnoiva toimiala perustetaan Brysseliin. Toimialan organisaatiokaavio samoin kuin ulkosuhteista vastaavien pääosastojen rakennetta koskevat uudelleenjärjestelyt hyväksyttiin 1. heinäkuuta 1998. Toimiala aloittaa toimintansa 1. syyskuuta 1998. 2. Toimialan paikat täytetään sisäisillä siirroilla ulkosuhteista vastaavista pääosastoista. Henkilöstön kokonaismäärä pysyy entisellään. 3. Eri maantieteellisistä alueista vastaavat pääosastot päättävät jatkossakin komission vahvistaman tehtävänjaon mukaisesti hankkeiden ohjelmointiin, yksilöintiin, ennakkoarviointiin ja rahoitukseen liittyvistä kysymyksistä siinä missä nyt perustettava toimiala hallinnoi hankkeiden täytäntöönpanoa (tarjouspyynnöt, sopimusten myöntäminen ja allekirjoittaminen, sopimusten täytäntöönpano ja maksut). Yhteisön osallistumiseen valtiosta riippumattomien järjestöjen kehitysmaiden hyväksi toteuttamiin toimiin (budjettikohta B7-6000) liittyen kehitysyhteistyön pääosasto (PO VIII) vastaa edelleen kaikista rahoituspyynnöistä ja uusi toimiala hyväksyttyjen toimien täytäntöönpanosta yksiköstä VIII/B/2 siirrettävän henkilöstön voimin. Valtiosta riippumattomien järjestöjen esittämät yhteisrahoituspyynnöt osoitetaan jatkossakin PO VIII:aan nykyisten menettelyjen mukaisesti. Kaikissa täytäntöönpanoon liittyvistä kysymyksistä, mukaan lukien raporttien esittäminen, vastaa nyt perustettava toimiala. Yksi komission päätavoitteista toimialaa perustettaessa on ollut menettelyjen selventäminen ja yksinkertaistaminen, mm. valtiosta riippumattomien järjestöjen toimintaaa koskevien budjettikohtien osalta. (1) Euroopan parlamentin täysistuntokeskustelut (helmikuu 1998). (2) EYVL C 386, 11.12.1998, s. 84.